મુંબઇ તા. ૧૪: આયુષ શર્મા અભિનીત ફિલ્મ લવરાત્રીમાં હિરોઇન તરીકે સલમાન ખાને વરીના હુશેનને પસંદ કરી લીધી છે. પોતાના જીજાજી આયુષની આ ફિલ્મ માટે સલમાન ખાન ખાસ રસ લઇ રહ્યો છે. ગુજરાતની પૃષ્ઠભૂમિ પર આધારીત આ ફિલ્મમાં રોમાન્ટીક ડ્રામા અને પ્રેમ કહાની છે. આ કહાનીની શરૂઆત નવરાત્રીના પાવન તહેવારથી શરૂ થાય છે. આ કારણે ફિલ્મમાં ગરબા મહત્વનો ભાગ છે. ફિલ્મના બંને કલાકાર આયુષ અને વરીના રાસ ગરબા શીખવા ખાસ તાલિમ લઇ રહ્યા છે.